Per Brunvand

Per Brunvand (1937–2015) var en norsk journalist og redaktør.Per Brunvand er død. Den tidligere redaktøren av Arbeiderbladet og Rogalands Avis ble 78 år gammel. - NTB/Journalisten 29. okt. 2015 

Etter artium hadde Brunvand vikariater i Arbeidernes Pressekontor og i Oppland Arbeiderblad før han ble journalist i Fremtiden i mai 1962. Han studerte sosialøkonomi, og gikk på ManchesterskolenDet nordiske folkehøgskolekurset på Manchesteuniversitetet i 1966. I 1966 ble han stortingsmedarbeider i Arbeiderbladet. Fra 1. januar 1971 var han redaktør i Rogalands Avis, en stilling han hadde til han 12. mai 1976 ble ansatt som ansvarshavende redaktør i Arbeiderbladet. Denne stillingen hadde han til 1991.Han løftet Arbeiderbladet inn i en ny tid - Minneord i Dagsavisen 30. okt. 2015 I 1992 ble Brunvand presse- og kulturråd ved den norske ambassaden i Helsingfors.

Per Brunvand var også i flere år leder av Norsk Redaktørforening og medlem av Kringkastingsrådet.

Per Brunvand var sønn av Olav Brunvand (1912-1988).

 Bibliografi 
 Mitt land, mitt land. Om Finland og finnene. 2008 
 Mot deadline. Selvbiografisk debattbok Tiden Norsk Forlag, 1991
 Gro: Norges første kvinnelige statsminister (1981)

 Referanser 

 Kilder 
 Hvem Hva Hvor 1976, side 80

Eksterne lenker
  Per Brunvand - Store norske leksikon

Kategori:Norske journalister
Kategori:Norske redaktører
Kategori:Personer fra Kristiansand kommune